شەفەق نیوز/ دەزگای تەندروسی لە ئیدارەی سەروەخوەیی لە باکوور
و خوەرهەڵات سوریا، ئمڕوو چوارشەممە، راگەیان تۆمارکردن هەفت مردن وە ڤایڕۆس کۆڤید-١٩
لە ناوچەیل ئیدارەی سەروەخوەیی.
دکتۆر جوان موستەفا هاوسەرۆک دەزگای تەندروسی لە ئیدارەی
سەروەخوەیی لە بەیاننامەیگ رەسیە ئاژانس شەفەق نیوز وت: مردنە نووەکان ئەرا دوو پیاو
و دوو ژن لە قامیشلۆ و یەک پیاو لە کەرکی لەکی و دوو پیاو لە دێر زۆر تۆمار کریان.
موستەفا دووپات کرد ک ٤٤ تووشهاتن نوو لە ناوچەیل ئیدارەی
سەروەخوەیی ئەرا ١٧ پیاو و ٢٧ ژن تۆمار کردنە.
وتووشهاتنە نووەکان وەیجوورە بەشەوە بوین: ١٤ حەسەکە،ە١ قامیشلۆ،
٢ دێرک، ١ جل ئاغا، ٢٣ ریقە، ٣ کامپ رۆح.
وتیش؛ شەش خاسەوبوین نوو تۆمار کردن.
جی باسە ک ژمارەی تووشهاتنەکان لە ناوچەیل ئیدارەی سەروەخوەیی
لە باکوور و خوەرهەڵات سوریا رەسیە ١٦٣١٩، لەلیان ٦٣٦ مردنە، و ١٦٧٣ خاسەو بوینە.
